钦定古今图书集成/理学汇编/文学典/第083卷 > 周师成
## 钦定古今图书集成/理学汇编/文学典/第083卷 > 周师成

按《贵耳集》：雉山周宗圣师成，霅之长兴人。少年秀丽，
读书善记，议论古今，落落可听。其诗高远，爱作选格。
有《梅》诗曰：“采采芳梅枝，琐碎白云姿。在山千花怨，出
山百鸟啼。操持思所寄，转趾述所思。清披太始风，寒
应太虚月。一日拂人衣，三岁香不歇。”仕不得志，晚年
若有所遇，如游仙散圣之徒。